Dagur B. Eggertsson, borgarstjóri í Reykjavík, segir að á næstu tíu árum sé stefnt á að gera borgina að framúrskarandi hjólreiðaborg á alþjóðamælikvarða.
Þetta kom fram á kynningarfundi borgarstjórnar um græna borg í morgun. Verja á 2,7 milljörðum króna í samgöngur á þessu ári. Dagur segir að miklar breytingar séu framundan með borgarlínunni.
Við munum líka sjá ótrúlega jákvæða umbreytingu borgarinnar með að Miklabraut og Sæbraut fari í stokk
það verður rólegri umferð á yfirborði með borgarlínu, hjólastígum og mannvænna umhverfi.
Í máli Davíðs Þorlákssonar, framkvæmdastjóra Betri samgangna, opinbers hlutafélags ríkis og sveitarfélaga um uppbyggingu samgönguinnviða á höfuðborgarsvæðinu, kom fram að markmið félagsins væri að greiða samgöngur og auka umferðaröryggi.
Á næstu árum er ætlað að setja 49,6 milljarða króna til innviða Borgarlínu. Jafnframt verði hafist handa við lagningu hjóla- og göngustíga. Davíð útilokaði ekki að tekin yrðu upp flýti- og umferðargjöld í framtíðinni.
Kostnaður við undirbúning borgarlínu er 1.100 milljónr á þessu ári. 750 milljónum verður varið í lagningu hjóla- og göngustíga. Davíð gerir ráð fyrir að framkvæmdir við Borgarlínu hefjist á næsta ári. Þegar sé þó byrjað að gera ráð fyrir henni, til að mynda við Landspítalann og á Hlíðarenda.
en við erum kannski að sjá fyrir okkur að fyrstu vagnarnir geti byrjað að aka 2025.